Държавен вестник, бр. 67, 2023 г., стр. 76

СТР.  76	
Д Ъ Р Ж А В Е Н  В Е С Т Н И К 	
БРОЙ  67
противоречи на предвидените правила в КТ 
и ЗПУО, при което не е налице основание 
за отмяната є. В посочените нормативни 
актове не се съдържат разпоредби, които да 
забраняват провеждане на конкурс на два 
етапа. Неоснователни са и наведените доводи 
за незаконосъобразност на посочения текст, 
предвиждащ като втори етап на конкурса 
защита на концепция за стратегическо управ­
ление на институцията, за чието ръководство 
кандидатстват, доколкото липсва нормативна 
забрана за провеждането на два етапа и по 
посочения начин.
Наведените доводи за възможността посо­
чените критерии да доведат до необективност 
на преценката на конкурсната комисия не 
обосновават извод за незаконосъобразност на 
цитираните текстове от Наредбата, доколкото 
не противоречат на закон и са свързани с 
хипотетични изводи при оценката им.
От така установената нормативна уредба 
следва извод за неоснователност и на наве­
дените доводи за незаконосъобразност на 
разпоредбата на чл. 20, ал. 4 от Наредбата, 
предвиждащ, че тестът и казусите при провеж­
дане на конкурса за заемане на длъжността 
„директор“ на държавните и общинските 
училища се генерират в деня на провеждането 
му и се изпращат по модули от МОН предвид 
цитираната по-горе разпоредба на ал. 5 на 
чл. 217 ЗПУО. Същата делегира правомощия 
на министъра на образованието и науката да 
уреди условията и реда за провеждане на тези 
конкурси. Обстоятелството, че е предвидено 
тестът и казусите да се генерират в деня на 
изпита и да се изпращат по модули от МОН, 
не води до извод за нарушаване правото на 
членовете на комисията по чл. 217, ал. 6 ЗПУО 
да проверят професионалната подготовка и 
другите качества на кандидатите, тъй като 
именно тази комисия извършва проверка на 
правилността на отговорите на кандидатите 
за стратегическо управление на институцията 
по конкретно зададени критерии.
Макар в жалбата да не е посочено конкретно 
оспорване на разпоредбите на чл. 7, ал. 1, т. 2 
и чл. 8, ал. 2, т. 1 от Наредбата, за пълнота на 
изложението, предвид наведените в писмените 
бележки доводи за незаконосъобразност на 
тези текстове от Наредбата, в които е пред­
видено изискване към кандидатите за заемане 
на длъжността „директор“ да отговарят на 
изискванията по чл. 33, ал. 1 – 3 от Наредба 
№ 15 за статута и професионалното развитие 
на учителите, директорите и другите педа­
гогически специалисти и на чл. 215, ал. 1 от 
ЗПУО и съответно да представят документ за 
това със заявлението за участие в конкурса, 
настоящият състав намира следното:
Неоснователен е наведеният довод за про­
тиворечие с разпоредбата на чл. 215 ЗПУО, 
в който са изброени категории лица, които 
не могат да заемат длъжност педагогически 
специалист, каквито са и директорите на учи­
лища, съгласно чл. 211, ал. 1 ЗПУО. Общите 
изисквания за заемане на такава длъжност 
са посочени в разпоредбата на чл. 213, ал. 1 
ЗПУО – от български граждани, придобили 
висше образование в съответното на длъж­
ността професионално направление, съгласно 
Класификатора на областите на висше обра­
зование и професионалните направления и 
професионална квалификация, необходима 
за изпълнението на съответната длъжност, а 
конкретно за длъжността „директор“ в ал. 2 
е посочено като допълнително изискване на­
личие на не по-малко от 5 години учителски 
стаж. В ал. 5 на цитирания законов текст 
е предвидено, че за заемане на длъжността 
„учител“ (какъвто стаж следва да има ди­
ректорът) се изисква висше образование по 
специалност от професионално направление 
съгласно Класификатора на областите на висше 
образование и професионалните направления 
и професионална квалификация „учител“.
От така установеното следва, че предви­
деното в разпоредбите на чл. 7, ал. 1, т. 2 и 
чл. 8, ал. 2, т. 1 от Наредбата е в съответствие 
с посочените по-горе законови изисквания и 
жалбата в тази є част е неоснователна.
Жалбата е основателна в частта є относ­
но незаконосъобразността на чл. 19, ал. 1 от 
Наредбата, в частта є, в която се предвижда 
в конкурсните комисии за провеждане на кон­
курс за заемане на длъжността „директор“ на 
общинско училище да бъде включен и пред­
ставител на МОН, определен от министъра на 
образованието и науката, предвид разпоредено­
то в чл. 217, ал. 6 ЗПУО. Посоченият законов 
текст предвижда, че в комисията за провеж­
дане на конкурса за заемане на длъжността 
„директор“ на общинско училище се включват 
представители на регионалното управление на 
образованието, определени от началника на 
регионалното управление на образованието, 
на общинската администрация, определени 
от кмета на общината, както и представител 
на обществения съвет. Посочената разпоредба 
логически и систематично е свързана с разпо­
редбите на ал. 2, предвиждаща, че началникът 
на регионалното управление на образованието 
сключва и прекратява трудовите договори с 
директорите на общинските училища, дър­
жавните неспециализирани училища, държав­
ните и общинските центрове за специална 
образователна подкрепа, както и центровете 
по чл. 49, ал. 3, чиято дейност не се органи­
зира от училища, както и астрономическите 
обсерватории. При изрично предвиденото в 
чл. 217, ал. 5 ЗПУО, че конкурсът за заемане 
на длъжността „директор“ в държавните и 
общинските институции по този закон се 
заема въз основа на конкурс, проведен при 
условията и по реда на КТ и на Наредбата,